Kamelikan adamêl jalaranipun anyambut damêl, dene pandamêlan nuwuhakên pangangkah nêdya angsal ingkang dipun pengini. Kalih prakawis ingkang sampun kasêbut wau inggih punika kamelikan lan padamêlan, ingkang tansah angugêr nyawa namung saprakawis, inggih punika kamelikan, padamêlan dayanipun botên sagêd anggodhi nyawa, sabab padamêlan punika kalêbêt dhatêng pandamêl solahing badan, nanging yèn kamelikan mêsthi kuwawa angugêr nyawa, sabab asalipun kamelikan saking nyawa piyambak.